KIRJALLINEN KYSYMYS E-0422/00 esittäjä(t): Mihail Papayannakis (GUE/NGL) komissiolle. Kreikan valtion sähkölaitoksen pylväiden asentaminen Kykladien saarille.



Virallinen lehti nro 374 E , 28/12/2000 s. 0071 - 0072



KIRJALLINEN KYSYMYS E-0422/00 esittäjä(t): Mihail Papayannakis (GUE/NGL) komissiolle (23. helmikuuta 2000) Aihe: Kreikan valtion sähkölaitoksen pylväiden asentaminen Kykladien saarille Kreikan valtion sähkölaitos on jo vuosia sitten käynnistänyt hankkeen korkeajännitevirran siirtämiseksi Evialta Androksen, Tinoksen, Siroksen ja Mykonoksen saarille sekä siirtoon tarvittavien sähköpylväiden asentamiseksi. Tämä hanke on jo herättänyt kiivasta vastustusta kyseisten saarien asukkaiden keskuudessa, ja Kreikan valtioneuvosto on tehnyt asiasta kielteisen päätöksen. Kun otetaan huomioon, että - saariston herkkä ympäristö, jolle on tyypillistä luonnonmuotojen yhtenäisyys ja yksinkertainen symmetria, ei kestä tällaisia muutoksia, - korkeajännitekaapeleilla on osoitettu olevan terveydelle haitallisia vaikutuksia, - energia-alan hankkeet on toteutettava pitkällä tähtäyksellä ja aiheutuvien ympäristövaikutusten kokonaisennusteiden ja arvioinnin pohjalta, - herkissä ekosysteemeissä, kuten kyseisillä Pohjois-Kykladien saarilla, joille on luonteenomaista erityisesti niiden ekosysteemien eristäytyneisyys ja joiden elollisen luonnon monimuotoisuus on runsasta tai ainutlaatuista, vain pienimuotoisia teknisiä hankkeita ja muutoksia voidaan pitää toteutuskelpoisina ja sallittuina, - herkkien ekosysteemien suojelu perustuu suoraan perustuslain 24 ja 106 artiklan sekä EY:n perustamissopimuksen 174 artiklan yhdistelmään, - Kreikan valtioneuvoston kielteisen päätöksen mukaan korkeajännitesähköverkon rakentaminen sähköpylväitä asentamalla merkitsee raakalaismaista hyökkäystä Kykladien maisemaa vastaan, joka tunnetaan yksinkertaisesta symmetriastaan ja suuresta esteettisestä arvostaan, jotka ovat sidoksissa Kykladien erityisiin kulttuurisiin ominaisuuksiin ja jotka on suojattu perustuslain 24 artiklassa, pyydän komissiota puuttumaan ryhtymään toimiin asianomaisten Kreikan viranomaisten suhteen, jotta Kreikan valtion sähkölaitos pyrkisi löytämään ja toteuttaisi vaihtoehtoisen ratkaisun (merenalaisten yhteyksien suunnittelu, maanalainen kaapelointi, ympäristöystävälliset energiamuodot) vaikkakin suuremmin kustannuksin, jotta Kykladien kulttuurista ja arkkitehtonista perintöä, samoin kuin kansanterveyttä, suojeltaisiin Kreikan perustuslain kirjaimen ja hengen mukaisesti ja EY:n perustamissopimuksen kestävän kehityksen (174 artiklassa) ja ihmisten terveyden suojelun (152 artiklassa) vahvistettujen käsitteiden mukaisesti Loyola de Palacion komission puolesta antama vastaus (11. huhtikuuta 2000) Euroopan laajuisia energiaverkkoja varten määritelty yhteisön politiikka suosii yleisesti ottaen saarten sähkölinjojen liittämistä mantereen päälinjoihin. Tämän liitännän avulla voidaan järkiperäistää sähkön tuotantoa saarilla, pienentää sähkön tuotantokustannuksia ja luoda tekniikan kannalta laajat mahdollisuudet tuottaa saarilla sähköä uusiutuvista energianlähteistä, kuten tuulivoimasta. Euroopan laajuisia energiaverkkoja koskevissa yhteisön suuntaviivoissa mainitaan yhteisen edun mukainen hanke a9. Kreikka: saarten väliset yhteydet sekä saarten ja mantereen väliset yhteydet. On totta, että Kreikan valtioneuvosto on peruuttanut julkisen sähkölaitoksen (DEI) saamat luvat korkeajännitesähköpylväiden pystyttämiseksi tietyille Kykladien saarille. Julkinen sähkölaitos (DEI) on kuitenkin selvittänyt hanketta edelleen ja saanut Euroopan laajuisten energiaverkkojen vuoden 1999 toimintaohjelmasta yhteisrahoitusta toteutettavuustutkimukseen, jossa tehdään tekninen ja ympäristövaikutusten arviointi. Hanke koskee Kykladien eteläisten saarten liittämistä Kreikan mantereen sähköverkkoon koskevasta hankkeesta. Liitännässä käytettävissä linjauksissa ja teknisissä ratkaisuissa sekä lupamenettelyissä on noudatettava kaikkia yhteisön direktiivien ja erityisesti ympäristönsuojelua koskevien direktiivien säännöksiä.